CELEX: 32008D0650
Language: hu
Date: 2008-07-30 00:00:00
Title: 2008/650/EK: A Bizottság határozata ( 2008. július 30. ) az állatbetegségek Közösségen belüli bejelentéséről szóló 82/894/EGK tanácsi irányelvnek a bejelentési kötelezettség alá tartozó betegségek jegyzékének bizonyos betegségekkel való kiegészítésének és a fertőző sertésbénulásnak a jegyzékből való törlésének tekintetében történő módosításáról (az értesítés a C(2008) 3943. számú dokumentummal történt) (EGT-vonatkozású szöveg)

8.8.2008   
            
            
               HU
            
            
               Az Európai Unió Hivatalos Lapja
            
            
               L 213/42
            
         
      A BIZOTTSÁG HATÁROZATA
   
   (2008. július 30.)
   az állatbetegségek Közösségen belüli bejelentéséről szóló 82/894/EGK tanácsi irányelvnek a bejelentési kötelezettség alá tartozó betegségek jegyzékének bizonyos betegségekkel való kiegészítésének és a fertőző sertésbénulásnak a jegyzékből való törlésének tekintetében történő módosításáról
   (az értesítés a C(2008) 3943. számú dokumentummal történt)
   (EGT-vonatkozású szöveg)
   (2008/650/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állatbetegségek Közösségen belüli bejelentéséről szóló, 1982. december 21-i 82/894/EGK tanácsi irányelvre (1) és különösen annak 5. cikke (2) bekezdésére,
   mivel:
   
               (1)
            
            
               Az állatbetegségek Közösségen belüli bejelentéséről szóló 82/894/EGK irányelv meghatározza azon állatbetegségek bejelentésére vonatkozó kritériumokat, melyek előfordulását az érintett tagállam a Bizottságnak és a többi tagállamnak jelenteni köteles.
            
         
               (2)
            
            
               E betegségek Közösségen belüli előfordulásának azonnali bejelentése és a megfelelő tájékoztatás elengedhetetlen a betegségek visszaszorítása, valamint az élő állatok és állati termékek szállítása és a velük folytatott kereskedelem szempontjából.
            
         
               (3)
            
            
               A tenyésztett víziállatokra és az azokból származó termékekre vonatkozó állat-egészségügyi követelményekről és a víziállatokban előforduló egyes betegségek megelőzéséről és az azok elleni védekezésről szóló, 2006. október 24-i 2006/88/EK tanácsi irányelvvel (2) összhangban a tagállamoknak egyes esetekben be kell jelenteniük az irányelv IV. mellékletében felsorolt, víziállatokat érintő betegségek megerősítését.
            
         
               (4)
            
            
               A 82/894/EGK irányelv I. melléklete, amely felsorolja azokat a betegségeket, amelyek előfordulását be kell jelenteni a Bizottságnak és a többi tagállamnak, a halakat érintő betegségek közül csak a fertőző vérképzőszervi elhalást, a lazacok fertőző vérszegénységét és a vírusos vérfertőzést nevezi meg.
            
         
               (5)
            
            
               A 2006/88/EK irányelv IV. melléklete szerint a járványos vérképzőszervi elhalás, a járványos fekélybetegség, a Bonamia exitiosa-fertőzés, a Bonamia ostreae-fertőzés, a Marteilia refringens-fertőzés, a Microcytos mackini-fertőzés, a Perkinsus marinus-fertőzés, a Koi herpesz-vírus betegség, a Taura-szindróma, a White spot-betegség és a Yellowhead-betegség szintén bejelentési kötelezettség alá tartozó betegségek.
            
         
               (6)
            
            
               Ezért ezeket a betegségeket fel kell venni a 82/894/EGK irányelv I. mellékletébe, és a tanácsi irányelv II. mellékletét ki kell igazítani, hogy figyelembe vegyen bizonyos, víziállatokra vonatkozó adatokat.
            
         
               (7)
            
            
               A 2002/60/EK tanácsi irányelv (3) törölte a tescheni betegséget (fertőző sertésbénulás) a 92/119/EGK tanácsi irányelv (4) I. mellékletében megadott betegségek jegyzékéből, így ezt a betegséget többé már nem kötelező bejelenteni a tagállamok illetékes hatóságainak.
            
         
               (8)
            
            
               Ezért helyénvaló törölni ezt a betegséget a 82/894/EGK irányelv I. mellékletében megadott betegségek jegyzékéből.
            
         
               (9)
            
            
               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A 82/894/EGK irányelv I. és II. melléklete helyébe az e határozat mellékletében szereplő szövegek lépnek.
   2. cikk
   Ezt a határozatot 2008. augusztus 1-jétől kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2008. július 30-án.
      
         
            a Bizottság részéről
         
         Androulla VASSILIOU
         
         
            a Bizottság tagja
         
      
   
   
      (1)  HL L 378., 1982.12.31., 58. o. A legutóbb a 2004/216/EK bizottsági határozattal (HL L 67., 2004.3.5., 27. o.) módosított irányelv.
   
      (2)  HL L 328., 2006.11.24., 14. o. A 2008/53/EK bizottsági irányelvvel (HL L 117., 2008.5.1., 27. o.) módosított irányelv.
   
      (3)  HL L 192., 2002.7.20., 27. o. A legutóbb a 2007/729/EK bizottsági határozattal (HL L 294., 2007.11.13., 26. o.) módosított irányelv.
   
      (4)  HL L 62., 1993.3.15., 69. o. A legutóbb a 2007/10/EK bizottsági irányelvvel (HL L 63., 2007.3.1., 24. o.) módosított irányelv.
   
      MELLÉKLET
      „
            I. MELLÉKLET
            Bejelentési kötelezettség alá tartozó betegségek
            A.   Szárazföldi állatokat érintő betegségek
            Afrikai lópestis
            Afrikai sertéspestis
            Bőrcsomósodáskór
            Hólyagos szájgyulladás
            Juhhimlő és kecskehimlő (Capripox)
            Kéknyelvbetegség
            Keleti marhavész (marhavész)
            Kis méhkas bogár (Aethina tumida)
            Kiskérődzők pestise
            Klasszikus sertéspestis
            Lovak fertőző kevésvérűsége
            Lovak járványos agy- és gerincvelő-gyulladása (valamennyi változat, köztük a venezuelai ló-encephalomyelitis is)
            Madárinfluenza
            Newcastle-betegség
            Rift-völgyi láz
            Sertések hólyagos betegsége
            Száj- és körömfájás
            Szarvasmarhák ragadós tüdőlobja
            Szarvasmarhák szivacsos agyvelőbántalma
            Takonykór
            Tenyészbénaság
            Tropilaelaps atka
            B.   Víziállatokat érintő betegségek
            
               Bonamia exitiosa-fertőzés
            
               Bonamia ostreae-fertőzés
            Fertőző vérképzőszervi elhalás
            Járványos fekélybetegség (EUS)
            Járványos vérképzőszervi elhalás (EHN)
            Koi herpesz-vírus betegség
            Lazacok fertőző anémiája
            
               Marteilia refringens-fertőzés
            
               Microcytos mackini-fertőzés
            
               Perkinsus marinus-fertőzés
            Pisztrángok vírusos vérfertőzése
            Taura-szindróma
            White spot-betegség
            Yellowhead-betegség
         
         
            II. MELLÉKLET
            A.   Az I. melléklet A. és B. részében felsorolt betegségek elsődleges és másodlagos kitöréseivel kapcsolatban a 3. és 4. cikkben előírt bejelentési kötelezettség értelmében közlendő információk:
            
                        1.
                     
                     
                        a bejelentés dátuma;
                     
                  
                        2.
                     
                     
                        a bejelentés órája;
                     
                  
                        3.
                     
                     
                        származási ország;
                     
                  
                        4.
                     
                     
                        a betegség neve és adott esetben a vírus típusa;
                     
                  
                        5.
                     
                     
                        a kitörés sorszáma;
                     
                  
                        6.
                     
                     
                        a kitörés módja;
                     
                  
                        7.
                     
                     
                        az e kitöréssel kapcsolatban álló kitörések sorszámai;
                     
                  
                        8.
                     
                     
                        a gazdaság földrajzi elhelyezkedése és a megfelelő régió;
                     
                  
                        9.
                     
                     
                        más, korlátozás alá vont területek;
                     
                  
                        10.
                     
                     
                        a megerősítés dátuma;
                     
                  
                        11.
                     
                     
                        a gyanú megállapításának dátuma;
                     
                  
                        12.
                     
                     
                        az első fertőzés becsült dátuma;
                     
                  
                        13.
                     
                     
                        a betegség eredete;
                     
                  
                        14.
                     
                     
                        a betegség leküzdésére hozott intézkedések;
                     
                  
                        15.
                     
                     
                        a gazdaságban lévő fogékony állatok száma a) szarvasmarha, b) sertés, c) juh, d) kecske, e) baromfi, f) lófélék, g) víziállatokat érintő betegségek esetén a fogékony állatok súlyát vagy számát (× 1 000) kell megadni, h) vadon élő fajok, i) méhbetegségek esetén a fogékony méhkasok számát kell megadni;
                     
                  
                        16.
                     
                     
                        a gazdaságban lévő, klinikailag beteg állatok száma a) szarvasmarha, b) sertés, c) juh, d) kecske, e) baromfi, f) lófélék, g) víziállatokat érintő betegségek esetén a klinikailag beteg állatok súlyát vagy számát (× 1 000) kell megadni, h) vadon élő fajok, i) méhbetegségek esetén a klinikailag beteg méhkasok számát kell megadni;
                     
                  
                        17.
                     
                     
                        a gazdaságban elpusztult állatok száma a) szarvasmarha, b) sertés, c) juh, d) kecske, e) baromfi, f) lófélék, g) víziállatokat érintő betegségek esetén az elpusztult állatok súlyát vagy számát (× 1 000) kell megadni, h) vadon élő fajok;
                     
                  
                        18.
                     
                     
                        a levágott állatok száma a) szarvasmarha, b) sertés, c) juh, d) kecske, e) baromfi, f) lófélék, g) víziállatokat (csak a rákféléket és a halakat) érintő betegségek esetén a levágott állatok súlyát vagy számát (× 1 000) kell megadni, h) vadon élő fajok;
                     
                  
                        19.
                     
                     
                        az ártalmatlanított tetemek száma a) szarvasmarha, b) sertés, c) juh, d) kecske, e) baromfi, f) lófélék, g) víziállatokat érintő betegségek esetén, adott esetben az eltávolított és ártalmatlanított tetemek súlyát vagy számát (× 1 000) kell megadni, h) vadon élő fajok, i) méhbetegségek esetén az ártalmatlanított méhkasok számát kell megadni;
                     
                  
                        20.
                     
                     
                        a leölés befejezésének (becsült) dátuma (adott esetben);
                     
                  
                        21.
                     
                     
                        az ártalmatlanítás befejezésének (becsült) dátuma (adott esetben).
                     
                  B.   Sertéspestis kitörése esetén bejelentendő kiegészítő adatok:
            
                        1.
                     
                     
                        A legközelebbi sertésteleptől való távolság;
                     
                  
                        2.
                     
                     
                        A fertőzött telepen lévő sertések száma és hasznosítása (tenyészsertés, hízósertés vagy malacok (1));
                     
                  
                        3.
                     
                     
                        A fertőzött telepen lévő, klinikailag beteg sertések száma és hasznosítása (tenyészsertés, hízósertés vagy malac (1));
                     
                  
                        4.
                     
                     
                        A diagnózis felállításának módja;
                     
                  
                        5.
                     
                     
                        A nem gazdaságban megállapított esetek vágóhídon vagy szállítóeszközön történtek-e?;
                     
                  
                        6.
                     
                     
                        Elsődleges kitörés (2) megerősítése vaddisznók esetében
                     
                  C.   Az I. melléklet B. részében felsorolt, víziállatokat érintő betegségek esetén:
            
                        —
                     
                     
                        Az egzotikus betegségek kitörését, valamint a nem egzotikus betegségeknek azon kitöréseit, amelyek a 2006/88/EK irányelv szerinti, előzetesen betegségmentes tagállamokban, övezetekben vagy területi egységekben jelentkeztek, elsődleges kitörésként kell bejelenteni. Az övezet vagy területi egység nevét és leírását fel kell tüntetni a folyó szövegben.
                     
                  
                        —
                     
                     
                        A fenti bekezdésben nem említett betegségkitöréseket ezen irányelv 4. cikkének (1) bekezdésével összhangban másodlagos kitörésnek kell tekinteni.
                     
                  
                        —
                     
                     
                        A víziállatokat érintő betegségek másodlagos kitöréseit havi rendszerességgel jelenteni kell.
                     
                  ”
      
         (1)  A körülbelül 3 hónaposnál fiatalabb állatok.
      
         (2)  Vaddisznók esetében a sertéspestis elsődleges kitörésnek kell tekinteni azon eseteket, amikor a sertéspestis járványmentes területeken tör ki, azaz a vaddisznóknál előforduló klasszikus sertéspestis tekintetében korlátozás alá vont területeken kívül.